Il-Kummissarju tat-Taxxa Marvin Gaerty xehed fl-inkjesta pubblika l-Ġimgħa filgħodu. Qabel ma xehed, l-avukat f'isem il-Kummissarju għat-Taxxi Interni talab lill-bord tal-inkjesta biex iżomm is-seduta wara bibien magħluqa. L-avukat sostna li Gaerty se jixhed dwar kumpaniji u individwi partikolari li dwarhom għadhom għaddejjin l-investigazzjonijiet. Gaerty li diġà deher quddiem il-bord aktar kmieni dan ix-xahar, xehed li qatt ma aċċetta rigali jew stediniet biex jiekol ma' Yorgen Fenech. L-għodwa t-tajba u merħba fil-blog live ta' Newsbook.com.mt. Ninsabu live minn Awla 20. L-avukati Jason Azzopardi u Therese Commodini Cachia jinsabu fl-awla, kif ukoll l-Avukat Chris Soler. Is-seduta tal-lum se tkun preseduta mill-Prim Imħallef Emeritu Said Pullicino u l-Imħallef Mallia. L-Imħallef Mallia jiddetta nota u jistieden lil dawk li jixtiequ jagħmlu sottomissjonijiet quddiem il-bord, biex jagħmlu dan sal-aħħar ta' Marzu 2021. Avukat li jidher għall-kummissarju tat-taxxa jitlob lill-bord biex is-smigħ jinstema' wara bibien magħluqa. "Peress li x-xhud se jixhed fuq ċerti kumpaniji u individwi partikolari, nemmen li għandu jinstema' wara bibien magħluqa. L-investigazzjonijiet għadhom għaddejjin," tgħid. Dr Comodini Cachia tgħid li wħud minn dawn l-individwi ġew imsemmija. Il-Prim Imħallef Said Pullicino jinnota li hemm element ta' interess pubbliku. L-avukat isostni li jista' jkun hemm verifiki għaddejjin li għad iridu jiġu konklużi. Hi żżid li xi investigazzjonijiet jistgħu jkollhom x'jaqsmu ma' investigazzjonijiet oħra. Dr Comodini Cachia ssostni li ħafna min-nies u l-informazzjoni li se jixhed dwarha diġà jinsabu fid-dominju pubbliku, u tirreferi għal Konrad Mizzi u Keith Schembri li ddikjaraw li m'hemmx investigazzjonijiet dwarhom. L-avukat li jidher għall-Kummissarju tat-taxxa jargumenta li l-investigazzjonijiet għadhom għaddejjin. Il-midja tiġi ordnata barra mill-awla. Uffiċjal tal-qorti jinforma lill-midja li kif inhi s-sitwazzjoni bħalissa m'hemmx seduti li se jsiru fil-futur qarib. Grazzi talli segwejtuna. Josita Dalli L-Avukat tal-Istat jgħid li Gaerty jista' jixhed Matul is-seduta, l-avukat Therese Comodini Cachia staqsiet lil Gaerty dwar il-familjarità murija dwar skambji bejn ix-xhud u s-suspettat tal-qtil Yorgen Fenech. It-tim tad-difiża ta' Fenech aktar tard ippreżenta nota fejn argumenta li l-użu ta' kwotazzjonijiet diretti miċ-chats tal-WhatsApp tas-suspettat tal-qtil huwa pprojbit bil-liġi. L-inkjesta pubblika dwar il-qtil tal-ġurnalista Daphne Caruana Galizia hi missjoni li tfittex il-fatti, fost affarijiet oħra, u se tiddetermina jekk l-Istat għamilx dak kollu li seta' biex jipprevjeni li l-qtil iseħħ. Il-bord ta' inkjesta pubblika huwa ppresedut mill-Imħallef Michael Mallia u magħmul mill-Madam Imħallef Abigail Lofaro u l-Prim Imħallef Emeritu Joe Said Pullicino. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_604b87a232261_rand.td-a-rec-img{text-align:left}.td_uid_3_604b87a232261_rand.td-a-rec-img img{margin:0 auto 0 0}